als_Latn dik_Latn sag_Latn
Salca me kivi
Për këtë salcë me kivi dëgjova nga një blogere e famshme italiane, tepër e suksesshme dhe një njeri që rrezaton pozitivitet. Po flas për Chiara Maci-n. Ajo e bënte këtë salcë për të shoqëruar peshkun dhe sidomos peshkun e skuqur. Thjesht kivi, vaj ulliri ekstra i virgjër, kripë dhe piper. Unë e modifikova duke e bërë sipas mënyrës time.
Përbërësit:
- 2 kivi
- lëngu i 1 portokalli
- lëkurat e 1 limoni, vetëm pjesën e verdhë (me zgjedhje)
- 1 lugë mustardë dijoni
- kripë dhe piper i zi
Përgatitja:
Shtrydhni portokallen dhe kulloni lëngun në mënyrë që të keni vetëm lëngun e hollë pa farat dhe fijet e brendshme. Qëroni kivit. Grini imët lëkurën e një limoni, vetëm pjesën e verdhë. Bëni kujdes mos prekni pjesën e bardhë sepse është e hidhur. (Por mund të bëhet edhe pa lëkurën e limonit). Bashkoni kivit e qëruara, lëngun e portokallit, mustardën, pak kripë dhe piper të zi, lëkurat e limonit dhe përziejini në maksimumin e shpejtësisë në mikser. Është gati kur të shikoni të jetë formuar një salcë e trashë si majonezë.
Shërbejeni me pjata peshku ose fruta deti./Blitz.al/
fij_Latn als_Latn als_Latn hun_Latn wol_Latn als_Latn als_Latn als_Latn als_Latn als_Latn als_Latn